Paul Gauthier (bocciaspiller)

Paul Gauthier (født 25. november 1970 i Vancouver) er en canadisk handikappet bocciaspiller, som konkurrerer i klassen BC3, som er en av klassene for utøvere med cerebral parese. Han har gullmedalje individuelt fra Paralympiske sommerleker 2004 i Athen som fremste internasjonale meritt.  

Han har deltatt i fem paralympiske leker fra 1996 til 2012.

 Idrettskarriere 
Gauthier deltok ved sine første paralympiske leger ved paralympiske sommerleker 1996 i Atlanta. Individuelt deltok han i klassen C1 wad (with assistive devices), der han kom på tredjeplass i sin gruppe i grunnespillet, og gikk ikke til sluttspillet.IPC - Atlanta 1996 Paralympic Games - Boccia - Mixed Individual C1 wad , besøkt 17. august 2015. I parkonkurransen (C1 wad) konkurrerte han sammen med Nathalie Menard, og disse ble også slått ut i gruppespillet.IPC - Atlanta 1996 Paralympic Games - Boccia - Mixed Pairs C1 wad , besøkt 17. august 2015. 

Ved neste Paralympics, som var paralympiske sommerleker 2000 i Sydney, vant han sin gruppe i gruppespillet, og gikk videre til sluttspillet. Der tapte han semifinalen mot José Macedo, men vant deretter bronsefinalen mot irske John Cronin, og fikk dermed bronse individuelt i klassen BC3.IPC - Sydney 2000 Paralympic Games - Boccia - Mixed Individual BC3, besøkt 17. august 2015. Også i klassen for par BC3 ble det bronse på Gauthier, der han spite sammen med Alison Kabush.IPC - Sydney 2000 Paralympic Games - Boccia - Mixed Pairs BC3, besøkt 17. august 2015. 

Han deltok ved Verdenscupen i boccia 2003 i Christchurch, der han kom på 2.-plass individuelt, bak Santiago Pesquera Blanco, og han kom på 4.-plass i parkonkurransen, sammen med Allison Kabush og Monica Martino. Ved paralympiske sommerleker 2004 i Athen vant han to kamper og tapte én i gruppespillet, men gikk videre til sluttspillet i BC3 individuelt. I sluttspillet vant han alle kampene sine, og vant til slutt finalen med 7-1 over spanske Santiago Pesquera, og ble paralympisk mester.IPC - ATHENS 2004 Paralympic Games - Boccia - Mixed Individual BC3, besøkt 17. august 2015. I klassen for par BC3 spilte han igjen sammen med Alison Kabush, og disse fikk bronse etter å ha slått Greig Jackson og Henk Dijkstra fra New Zealand i bronsefinalen.IPC - ATHENS 2004 Paralympic Games - Boccia - Mixed Pairs BC3, besøkt 17. august 2015. Han deltok ved Verdensmesterskapet i boccia 2006, der han kom på 12.-plass individuelt. I BC3-parkonkurransen kom Canada på 5.-plass. 

Ved Verdenscupen i boccia 2007 vant han BC3-klassen individuelt, etter at han slo greske Grigorios Polychronidis 4-3 i finalen. Canada kom her på 5.-plass i parkonkurransen i BC3.CPISRA 2007 boccia world cup (arkivert hos Wayback Machine), besøkt 17. august 2015. Året etter deltok han ved sine tredje paralympiske leker, ved paralympiske sommerleker 2008 i Beijing. I den individuelle konkurransen ble han slått ut i kvartfinalen, og kom på 6.-plass.IPC - Beijing 2008 Paralympic Games - Boccia - Mixed Individual BC3, besøkt 17. august 2015.CPISRA Boccia World Ranking List Saturday, Jan 9 2010, besøkt 17. august 2015. I parkonkurransen spilte han igjen sammen med Allison Kabush og Monica Martino, og disse fikk bronse etter å ha slått Thailand 4-1 i bronsefinalen. Han vant Amerikamesterskapet i boccia 2009 (2009 CPISRA Boccia Americas Cup), der han slo Alison Kabush 10-0 i finalen. 

Gauthier deltok i boccia ved parapanamerikanske leker 2011. Her slo han slo Maria Belén Ruiz 7-5 i finalen, og vant dette mesterskapet. Han kom på 22.-plass ved Verdenscupen i boccia 2011, men i parkonkurransen der kom de på 4.-plass, etter tap 3-4 for Portugal i bronsefinalen. Året etter deltok han ved paralympiske sommerleker 2012, der han tapte 8.-delsfinalen mot José Macedo, og endte på 9.-plass.IPC - London 2012 Paralympic Games - Boccia - Mixed Individual BC3, besøkt 17. august 2015. 

Ved Verdensmesterskapet i boccia 2014 kom han på 28.-plass individuelt. I parkonkurransen spilte han sammen med Eric Bussière og Bruno Garneau, og kom på 7.-plass. Han fikk sølv i klassen for BC3 par ved Amerikamesterskapet i boccia for lag og par 2015. 

 Referanser 

 Eksterne lenker 
 Profil hos IPC 
 Profil hos Canadian Paralympic Committee 
 Profil hos CCPSA

Kategori:Canadiske bocciaspillere
Kategori:Canadiske handikappidrettsutøvere
Kategori:Deltakere for Canada under Paralympiske sommerleker 2012
Kategori:Paralympiske mestere for Canada
Kategori:Personer fra Vancouver